ROMANIA 






SE APROBA,

JUDETULTIMIS





P R I M A R

MUNICIPIUL TIMISOARA 



Dr. Ing. GHEORGHE CIUHANDU

CONSILIUL LOCAL

U32008-001824/14.07.2008

REFERAT

pentru avizarea Planului Urbanistic de Detaliu: „Locuinte colective si functiuni complementare” Strada Olarilor, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-001824/02.04.2008, prin care se solicită avizarea din punct de vedere urbanistic a Planului Urbanistic de Detaliu „Locuinte colective si functiuni complementare” – Strada Olarilor, Timişoara

Având în vedere cerinţele Certificatului de Urbanism nr. 191 din 14.01.2008.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic  de Detaliu „Locuinte colective si functiuni complementare” – Strada Olarilor, Timişoara

Documentaţia este iniţiată de beneficiarii CIORICA MARIN EUGEN si CIORICA LUMINITA MARIA şi elaborată de S.C. STUDIO ARCA S.R.L. Timişoara, pr. nr. 233/2008.

Avand in vedere Procesul Verbal atasat la dosar privind dezbaterea publica din 28.03.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007, initiatorul proiectului, in urma analizarii propunerilor formulate in dezbaterea publica la care au fost invitati vecinii direct afectati de pe str. Olarilor, si-a insusit o parte din acestea si a considerat necesar introducerea lor in proiectul de hotarare, modificand in mod corespunzator plansele si regulamentul de urbanism aferent Planului Urbanistic de Detaliu „Locuinte colective si functiuni complementare” - Strada Olarilor, Timişoara. 
Zona studiata este amplasata in teritoriul administrativ al municipiului Timisoara, in partea sud-estica a orasului, avand in apropiere, spre sud, Calea Buziasului. Terenul este marginit la sud de Strada Olarilor, la est si vest de proprietati private, iar la nord de un canal.  

In cadrul PUG Timisoara s-a stabilit ca aceasta zona este rezervata pentru locuire si functiuni complementare.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice.

Pentru acest Plan Urbanistic de Detaliu a fost obtinuta adresa cu nr. R 4606 din 03.04.2008 eliberata de Consiliului Judetean Timis.

Prin prezentul Plan Urbanistic de Detaliu „Locuinte colective si functiuni complementare” – Strada Olarilor, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Terenul aflat în proprietatea lui Ciorica Marin Eugen si a sotiei Ciorica Luminita Maria are o suprafata totala de 5 000 mp si este identificat prin C.F. nr. 1929 – Mosnita Noua, nr. cad. A1536/1/2.

Prin prezentul Plan Urbanistic de Detaliu se propune functiunea de locuinte colective si functiuni complementare cu regim de inaltime D+P+2E+Epartial. Intre cladirile propuse se formeaza curti deschise spre zona publica a trotuarelor, amenajate ca spatii verzi (min. 15% din suprafata terenului). Accesul spre locuinte se va face la nivelul parterului prin case de scara care coboara si in parcajul amenajat in demisol

Terenul este accesibil pietonal si auto dinspre sud prin intermediul strazii Olarilor. Organizarea circulatiei interioare se va face in functie de conformarea si pozitionarea finala a imobilelor propuse şi va permite accesul maşinilor de intervenţie conform avizului Comisiei de Circulaţie nr. TH2008-002847/24.04.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilelor cu lift conform reglementarilor in vigoare.

Indicii propuşi prin documentaţie sunt:

POT max locuinte = 40 %

CUT max  =  2,5

Regim de inaltime max. D+P+2E+Epartial

Spatii verzi min 15 %


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Locuinte colective si functiuni complementare”  Strada Olarilor, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

Lasam la aprecierea Consiliului Local Timisoara oportunitatea realizarii obiectivului prezentat in acest referat.

